## Obvezatne upute broj P III - o obrascima za provedbu izbora

### NN 137/2014 (21.11.2014.), Obvezatne upute broj P III - o obrascima za provedbu izbora

DRŽAVNO IZBORNO POVJERENSTVO REPUBLIKE HRVATSKE

2609

Na temelju članka 22. točaka 2. i 3. Zakona o izboru predsjednika Republike Hrvatske (»Narodne novine«, broj 22/92., 42/92. – ispr., 71/97., 69/04., 99/04. – ispr., 44/06., 24/11. i 128/14.; dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) propisuje

OBVEZATNE UPUTE BROJ P III

O OBRASCIMA ZA PROVEDBU IZBORA

1. Priprema i provedba izbora za predsjednika Republike Hrvatske obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OP.

3. Ako za pojedine radnje ovim Obvezatnim uputama nije propisan odgovarajući obrazac, Državno izborno povjerenstvo odredit će sadržaj i oblik obrasca sukladno odredbama Zakona, kada je to neophodno za provedbu odgovarajuće izborne radnje.

4. Obrasci za provedbu izbora su:

– OP-5 – Rješenje o imenovanju članova gradskog/općinskog izbornog povjerenstva;

– OP-6 – Izjava o prihvaćanju dužnosti člana tijela za provedbu izbora za predsjednika Republike Hrvatske;

– OP-7 – Rješenje o određivanju biračkih mjesta;

– OP-8 – Rješenje o određivanju biračkih mjesta u inozemstvu;

– OP-9 – Rješenje o određivanju biračkih mjesta za birače na službi u Oružanim snagama Republike Hrvatske;

– OP-10 – Rješenje o određivanju biračkih mjesta za birače članove posada pomorskih i riječnih brodova pod hrvatskom zastavom te na plutajućim objektima u unutrašnjim morskim vodama i teritorijalnom moru Republike Hrvatske;

– OP-11 – Rješenje o određivanju biračkih mjesta za birače lišene slobode;

– OP-12 – Rješenje o određivanju biračkih mjesta za birače smještene u ustanovama socijalne skrbi;

– OP-13 – Rješenje o imenovanju biračkog odbora;

– OP-14 – Rješenje o imenovanju biračkog odbora u inozemstvu;

– OP-15 – Rješenje o imenovanju biračkog odbora za birače na službi u Oružanim snagama Republike Hrvatske;

– OP-16 – Rješenje o imenovanju biračkog odbora za birače članove posade pomorskih ili riječnih brodova pod hrvatskom zastavom i plutajućih objekata;

– OP-17 – Rješenje o imenovanju biračkog odbora za birače lišene slobode;

– OP-18 – Rješenje o imenovanju biračkog odbora za birače smještene u ustanovama socijalne skrbi;

– OP-19 – Glasački listić za izbor predsjednika Republike Hrvatske;

– OP-20 – Zapisnik o radu biračkog odbora za izbor predsjednika Republike Hrvatske;

– OP-21 – Zapisnik o radu biračkog odbora za izbor predsjednika Republike Hrvatske na biračkom mjestu u inozemstvu;

– OP-22 – Zapisnik o radu biračkog odbora za izbor predsjednika Republike Hrvatske na posebnom biračkom mjestu na kojem glasuju birači na službi u Oružanim snagama Republike Hrvatske ili birači članovi posada pomorskih i riječnih brodova pod hrvatskom zastavom te plutajućih objekata ili birači lišeni slobode ili birači smješteni u ustanovama socijalne skrbi;

– OP-23 – Zapisnik o radu gradskog/općinskog izbornog povjerenstva za izbor predsjednika Republike Hrvatske.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute objavljuju se u »Narodnim novinama«, a stupaju na snagu 24. studenoga 2014.

Klasa: 013-04/14-01/30

Urbroj: 507/19-14-3

Zagreb, 21. studenoga 2014.

Predsjednik

Branko Hrvatin, dipl. iur., v. r.

**[**OBRASCI**](dodatni/433712.pdf)**

137 21.11.2014 Obvezatne upute broj P III - o obrascima za provedbu izbora

Uputa, NN 137/2014-2609